Document ID: 31995R1712

KOMMISSIONENS FORORDNING (EF) Nr. 1712/95 af 13. juli 1995 om ændring af forordning (EØF) nr. 1014/90 om gennemførelsesbestemmelser for definition af, betegnelse for og præsentation af spiritus
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (1), senest ændret ved forordning (EF) nr. 3378/94 (2) særlig artikel 6, stk. 3, og
ud fra følgende betragtninger:
Ved Kommissionens forordning (EØF) nr. 1180/91 (3), der trådte i kraft den 11. maj 1991, blev der indsat en artikel 7a i Kommissionens forordning (EØF) nr. 1014/90 (4) senest ændret ved forordning (EF) nr. 2675/94 (5), hvor det er fastsat, at de udtryk, der kan føjes til salgsbetegnelsen for de produkter, der er anført i bilaget til forordning (EØF) nr. 1180/91, er forbeholdt de i samme bilag definerede produkter; på grund af en fysisk fejl henviser den tyske tekst med hensyn til definitionen af »Vruchtenjenever« til aromatisering af en Wacholder i stedet for en Genever og er derfor ikke i overensstemmelse med den tekst, som den udtalelse, der blev afgivet i henhold til artikel 15 i forordning (EØF) nr. 1576/89, er baseret på;
de i denne forordning fastsatte foranstaltninger er i overensstemmelse med udtalelse fra Gennemførelseskomitéen for Spiritus -
UDSTEDT FØLGENDE FORORDNING:
Artikel 1
Udtrykket »Wacholder« i punkt 1 i bilaget til forordning (EØF) nr. 1014/90 i den tyske udgave ændres til »Genever«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. juli 1995.

Labels: 3
18
17
14